ખરેખર તો તાનિયા પૂછવા માગતી હતી કે સવારે કૅન્ટીનમાં આત્મહત્યાની તરફેણ તમે માત્ર દલીલ ખાતર કરી હતી કે પછી... જો મૌનવીનું એ અંગત મંતવ્ય હોય તો સાઇકિયાટ્રિસ્ટને મળવાની સલાહ પણ આપવી હતી. આખરે, સુસાઇડની ટેન્ડન્સી જોખમી જ ગણાય! જોકે હંમેશાં હકારાત્મક અભિગમ દાખવનાર દીદી આટલી મક્કમતાથી આપઘાતવૃત્તિને જસ્ટિફાય કરે એ જ અચરજજનક છે. મૂળ મુદ્દો સેન્સિટિવ હોય ત્યારે માણસ લાંબી પ્રસ્તાવના માંડે એમ તેણે ઊંધી પૃચ્છાથી શરૂઆત કરી, જેના જવાબમાં મૌનવીએ કળાય નહીં એવો નિ:શ્વાસ નાખ્યો.